Mami, tati, unde mergem azi?

Summer Party în #sare
2026-06-14 10:00 - 11:00, 2026-06-14 11:00 - 12:00 (Europe/Bucharest) | Terra Salin Parcul Carol, Strada Gramont 38, București 040182, București, Sector 4, 040182, Romania
STOP! Nu pleca încă la mare!

Aducem noi atmosfera de vacanță la #Sare!

Pe 14 iunie, între 10:00 și 11:00, îi invităm pe cei mici la o petrecere plină de distracție, culoare și voie bună alături de @mimo.club.oficial !
Muzică și super atmosferă de vară
Provocări și concursuri de dans
Decoruri instagramabile pentru cele mai simpatice poze
Accesorii haioase pentru fotografii memorabile
Fiecare copil își creează propriul Squishy cu bile hidratate – o jucărie senzorială perfectă pentru joacă toată vara!
Iar toate acestea se întâmplă într-un decor spectaculos, printre flamingo roz, curcubee, baloane și multă veselie!
14 Iunie | 10:00 – 11:00
Terra Salin
Locurile sunt limitate! Rezervă acum la:
0787 716 588
1 adult + 1 copil 110 lei, 40 lei extra pentru fiecare membru al familiei.
Plata se face in avans si nu este rambursabila.

Favorite

Zilele Europene ale Arheologiei
2026-06-14 10:00 - 18:00 | Muzeul Național de Istorie a României, Calea Victoriei 12, București 030026, București, Sector 3, 030026, Romania
Muzeul Naţional de Istorie a României (MNIR) celebrează Zilele Europene ale Arheologiei în perioada 12 – 14 iunie 2026. Cu acest prilej, muzeul a pregătit un program specific care include diverse activități (atelier interactiv, micro-expoziție, o serie de conferințe publice și ghidaje curatoriale), menite să ofere publicului o perspectivă deosebită asupra domeniului arheologiei.

Programul evenimentului, desfășurat sub genericul „Arheologia – sursă permanentă de cunoaștere asupra trecutului. Despre cercetarea și protejarea peisajelor, siturilor, monumentelor și artefactelor arheologice”, caută să reflecte – în cele 3 zile – tocmai această diversitate a activităților și abordărilor în domeniul arheologiei. Accesul la activitățile din cadrul evenimentului sunt gratuite, în limita locurilor disponibile!

Vineri, 12 iunie

orele 11.00 – 13.00: Atelier interactiv Gânditorul de la Cernavodă și perechea sa – Dialog peste milenii, susținut de dr. Katia Moldoveanu și dr. Andreea Bîrzu

Prin intermediul atelierului ne propunem să aducem mai aproape de public unele dintre cele mai valoroase artefacte din colecțiile muzeului. Atelierul îmbină componenta narativă, prezentată în cadrul turului ghidat, cu experiența practică de modelaj în lut, oferind participanților șansa de a descoperi, într-un mod interactiv, una dintre cele mai interesante culturi arheologice neolitice – Hamangia (mileniile VI–V a.Chr.). Întâlnirea va începe cu prezentarea celor două figurine, expuse în Tezaurul Istoric, într-un dialog între specialiști și public. Vom urmări parcursul acestora – de la momentul descoperirii până la transformarea lor în simboluri reprezentative ale patrimoniului preistoric, recunoscute atât la nivel european, cât și în contextul universal. Participanții vor afla detalii despre contextul realizării și descoperirii artefactelor, despre semnificațiile lor simbolice și despre impactul cultural al „Gânditorului” și al perechii sale. În plus, vom încerca să răspundem la întrebarea care a fascinat generații întregi: „La ce reflecta oare Gânditorul?” Apoi, vom trece de la poveste la creație: în cadrul atelierului de modelaj, participanții vor realiza propriile figurine din lut, având ca model celebrele statuete. Activitatea practică le oferă ocazia să experimenteze, într-un mod accesibil, tehnicile folosite de meșterii neolitici, transformând întâlnirea cu patrimoniul într-un dialog viu peste milenii.
Participarea se face în limita locurilor disponibile.

Ora 14.00: Conferință de presă și vernisaj Exponatul lunii iunie: Recuperarea trecutului. Un nou caz de succes privind patrimoniul cultural national al României – 3 brățări preistorice din aur, curator dr. Corina Borș

În ultimele două decenii fenomenul „detectorismului” determină o agresiune constantă și tot mai amplă asupra patrimoniului arheologic al României. Micro-expoziția și conferința de presă aduc în atenția publicului un caz recent de succes privind recuperarea și repatrierea unor obiecte preistorice de podoabă din aur. Astfel, este vorba despre un lot compus din trei brățări preistorice din aur și readucerea acestora în România, după demersuri care au durat peste 5 ani, efectuate de instituțiile cu rol în aplicarea legislației pentru protejarea patrimoniului cultural național și internațional. Astfel, în anul 2024 acestea au fost repatriate, după ce inițial fuseseră identificate la o casă de licitații din Monaco, iar mai apoi sechestrate în Belgia. Obiectele din acest caz au fost braconate și părăsiseră ilegal teritoriul României. Lotul cuprinde 3 brățări preistorice din aur, bogat decorate, asemănătoare ca formă și decor. Acestea datează de la finalul epocii bronzului și începutul primei epoci a fierului, undeva în jurul anului 1150 a. Chr. Clasate în prima parte a anului 2025, în prezent se află în colecțiile Muzeului Național de Istorie a României, fiind prezentate publicului în premieră cu prilejul Zilelor Europene ale Arheologiei. Dincolo de o serie de date de ordin științific privind bunurile de patrimoniu arheologic mobil care au făcut obiectul acestui caz, micro-expoziția și conferința de presă prezintă și o serie de aspecte administrative ale cooperării între instituțiile cu rol în aplicarea legislației pentru protejarea patrimoniului cultural național și internațional, la datele științifice ce pot fi obținute prin urmărirea penală declanșată în asemenea situații și procedura judiciară, dar și rolul expertizei și al expertului în legătură cu acestea.
Sâmbătă, 13 iunie

orele 11.00 – 13.00: Ghidaj curatorial în expoziția temporară „Dunărea, fluviul care a modelat o lume. Teritorii romane între Porțile de Fier și Marea Neagră” susținut de dr. Alexandru Rațiu

Ghidajul va urmări rolul Dunării ca axă militară, economică și culturală, dar și modul în care prezența romană a modelat teritoriile de la nordul și sudul fluviului. Vor fi prezentate piese arheologice descoperite în castre, așezări civile, centre urbane și zone funerare, ilustrând viața militarilor, circulația bunurilor, practicile cotidiene și transformările comunităților de la frontiera dunăreană. Publicul va avea ocazia să descopere poveștile unor obiecte reprezentative, de la echipamente militare și piese de podoabă până la ceramică, inscripții și descoperiri cu valoare excepțională, integrate într-o perspectivă mai amplă asupra limesului dunărean și a patrimoniului arheologic al României.

orele 13.00 – 15.00: Conferință publică si ghidaj curatorial în expoziția Tezaur Istoric: Introducere în arta tracică. Coifurile din metale prețioase, susținute de dr. Maria-Magdalena Ștefan

Pornind chiar de la acele obiecte care au stârnit un interes public atât de mare în ultima vreme – coifurile din metale prețioase, vom încerca să oferim răspunsuri la întrebări precum Câte se cunosc de fapt? Când au fost ele realizate? Ce reprezintă figurile cu care sunt acestea decorate? Vom discuta despre aceste detalii precum și despre cele mai recente cercetări arheologice derulate la locurile de descoperire ale celebrelor obiecte.

ora 15.00: Conferință publică Recuperarea trecutului. Un nou caz de succes privind patrimoniul cultural national al României – 3 brățări preistorice din aur, susținută de dr. Corina Borș

Micro-expoziția și conferința publică aduc în atenția publicului un caz recent de succes privind recuperarea și repatrierea unor obiecte preistorice de podoabă din aur – este vorba despre un lot compus din trei brățări preistorice din aur și readucerea acestora în România. În 2024 acestea au fost repatriate. Lotul cuprinde 3 brățări preistorice din aur, bogat decorate, asemănătoare ca formă și decor. Acestea datează de la finalul epocii bronzului și începutul primei epoci a fierului, undeva în jurul anului 1150 a. Chr. În prezent se află în colecțiile muzeului, fiind prezentate publicului cu acest prilej.

Duminică, 14 iunie

ora 10.00: Conferință publică Cercetarea arheologică de la Schitul Bocănita, comuna Sălătrucu, jud. Argeș, susținută de dr. Irina Ene

Conferința are ca temă rezultatele cercetării arheologice a ansamblului monahal idioritmic, de mici dimensiuni, care datează de la sfârșitul secolului al XIX-lea. Acesta a fost investigat recent, în contextul derulării unui amplu program de cercetări arheologice preventive ocazionat de construirea secțiunii 3 (Cornetu – Tigveni) a autostrăzii Sibiu – Pitești. Schitul era compus dintr-o biserică de zid, de plan treflat, un fragment din zidul de incintă și șase case-chilii. Edificiul de cult, care fusese pictat în tehnica al fresco, se mai păstra în elevație în prima jumătate a secolului XX.

ora 12.00: Conferință publică Tezaurele monetare antice: La intersecția dintre arheologie, istorie și patrimoniu muzeal, urmată de scurte ghidaje curatoriale tematice în expoziția Tezaur Istoric și expoziția temporară „Dunărea, fluviul care a modelat o lume. Teritorii romane între Porțile de Fier și Marea Neagră” susținute de dr. Cristiana Tătaru și Anca Dumitru.

Prezentarea își propune să abordeze într-o manieră accesibilă atât specialiștilor, cât și publicului larg, subiectul tezaurelor monetare din Antichitate. Tema va fi analizată din trei perspective complementare: (1) istorică, prin explorarea conceptului de tezaurizare de urgență și a relației dintre depunerea tezaurelor și evenimentele istorice; (2) arheologică, prin investigarea contextului descoperirii și a contribuției acestuia la reconstituirea poveștilor umane și materiale din spatele tezaurelor; și (3) muzeală, prin urmărirea traseului monedelor, de la ascunderea lor în Antichitate până la descoperirea și integrarea lor în patrimoniul național. Prezentarea va fi însoțită de două micro-ghidaje curatoriale în expozițiile „Dunărea, fluviul care a modelat o lume” și „Tezaur Istoric”, prilej cu care vor fi discutate două tezaure reprezentative: unul de kosoni și unul de silicve.
Favorite

Festivalul Opera Copiilor
2026-06-14 10:00 - 21:00 | Opera Comică pentru Copii, Calea Giulești 16, București 060276, București, Sector 6, 060276
Festivalul Opera Copiilor este unul dintre evenimentele emblematice ale Operei Comice pentru Copii, fiind organizat în preajma Zilei Internaționale a Copiilor. Cu un program diversificat de spectacole, ateliere și activități interactive, scopul său este de a aduce arta mai aproape de cei mici și de a oferi o experiență educativă și distractivă deopotrivă, înainte de încheierea stagiunii și a anului școlar. Festivalul se desfășoară în perioada 22 mai – 14 iunie 2026, doar în weekenduri.
Atracții și activități
Cu ocazia celor 10 ani de Festivalul Opera Copiilor, toate atracțiile din curte au prețuri reduse! Mai jos găsești prețul aniversar.
Vino la Festivalul Opera Copiilor, să ne sărbătorim copilăria împreună!

Ce este Festivalul Opera Copiilor?

Din 2015, în perioada mai-iunie, Opera Comică pentru Copii organizează anual Festivalul Opera Copiilor, în cadrul căruia sunt programate activități în aer liber, pentru întreaga familie. Evenimentele au loc în Grădina OCC și în sălile de spectacol ale Operei Comice pentru Copii. Spectacole de gală, recitaluri inedite, lecții de muzică și expoziții impresionante sau concursuri provocatoare sunt numai câteva dintre ingredientele care transformă acest eveniment într-un spațiu dedicat exclusiv familiei și timpului de calitate petrecut împreună.

Program:

Vinerea: 16:00 – 21:00
Sâmbăta și duminica: 10:00 – 21:00
Calea Giulești, nr. 16, București.

Duminică, 14 iunie – închiderea festivalului
13:00 | Carusel Multisenzorial | Angelica Baciu | Sala Arts&Crafts | Gratuit
Înscrie-te aici
Duminică, 14 iunie – închiderea festivalului
10:30 | Lansare joc “Echipaj de zbor” by Plannor | Scena Căsuța din Copac | Gratuit
12:00 | Alice în Țara Ferentari | Teatru | Asociația Ferentari | Regia, adaptarea și dramatizarea: Nona Șerbănescu și Alex Fifea | Scena Căsuța din Copac | Gratuit
13:30 | Momente artistice susținute de copii tipici și atipici, reprezentanți ai Grădiniței și Școlii primare CONIL | Scena Căsuța din Copac | Gratuite

Favorite

Punguța cu doi bani
2026-06-14 10:30 - 11:30 | Cabinet Individual de Psihologie Irina Cosma, Strada Didițel 7, București 040337, București, Sector 4, 040337
Duminică, 14 iunie, ora 10:30 vă invităm la spectacolul cu atelier”Punguța cu doi bani”, vârsta recomandată 1-7 ani.A fost odată un moș care avea un cocoș perseverent și curajos.O baba cu a ei găină era a moșului vecină….O poveste veche spusă altfel!În final ne vom prinde în horă, apoi fiecare copil va crea un personaj din poveste și ne vom juca cu toată recuzita.INFO:Durata: maxim 1h,Cost: 100 lei/ copil și părinte /25 lei al doilea adult150 lei frați/surori și părinteLocație: Cabinet Individual de Psihologie Cosma Irina,Strada Didițel 7, sector 4, București, RomâniaRezervări anticipate: teatrulmititel@gmail.com sau prin mesaj privat/WhatsApp la numărul de telefon 0721508892
Favorite

Atelier de arhitectură
2026-06-14 10:30 - 11:30 | WhizKidz Hub, Strada Grădinarilor 14, București 031512, București, Sector 3, 031512
10% reducere dacă spui #stiudelasorina

Cum ar arăta orașul visurilor tale?
La acest atelier, copiii devin mici arhitecți și își creează propriul oraș, folosindu-și imaginația, creativitatea și gândirea spațială.

Prin joacă și construcție, vor descoperi cum prind viață clădirile, străzile și spațiile urbane și cum pot transforma ideile lor în proiecte reale.

Activitatea este susținută de un arhitect cu experiență în lucrul cu copiii, într-un mod interactiv și pe înțelesul lor.
Materiale incluse
Data: duminică, 14 iunie
Ora: 10:30
Taxă: 100 RON
Un atelier creativ, unde joaca întâlnește gândirea și imaginația
Rezervă locul copilului tău prin completarea formularului: https://whizkidz.ro/contact

Favorite

Pâmântul Verde, reciclăm și învățăm
2026-06-14 10:30 - 11:30 | Salina by ABC, Strada Delea Nouă 15, București 030924, București, Sector 3, 030924
La Salina by ABC, educația se întâlnește cu joaca într-un nou spectacol dedicat reciclării și grijii față de natură. 🌍
În spectacolul „Pământul Verde, Reciclăm și Învățăm”, cei mici învață, prin teatru și activități interactive, cum pot contribui la protejarea mediului prin gesturi simple pe care le pot aplica în fiecare zi.
Reciclarea, reutilizarea și responsabilitatea față de lumea din jur sunt prezentate într-un mod accesibil, vesel și potrivit universului copiilor.
Recomandat copiilor între 2 și 7 ani, spectacolul este o ocazie minunată de a îmbina distracția cu timpul de calitate în familie, într-un decor special cu aer curat și sarea vindecătoare din mina de la Praid și de Himalaya.
Pentru că locurile sunt limitate, te invităm să rezervi biletele din timp și să te pregătești pentru o aventură distractivă alături de micuțul tău.
Vă așteptăm cu bucurie la salinoterapie cu veselie!
Cumpără un bilet copil (65 de lei) + un bilet adult însoțitor (70 de lei) și oferă-i copilului tău o experiență completă: spectacol, veselie și sănătate, toate împachetate într-o experiență captivantă!
În cazul în care nu se atinge numărul minim de 10 copii înscriși, evenimentul ar putea fi amânat. În această situație, aveți opțiunea de a primi înapoi suma achitată pentru bilete sau de a reprograma participarea pentru săptămâna viitoare, conform disponibilității.
Înainte de a face rezervarea, verifică cu medicul de familie dacă tu sau micuțul tău aveți contraindicații pentru salinoterapie.
* Prețul biletului este pentru un copil.
**Recomandat pentru copiii cu vârsta între 2 și 7 ani
***Locurile sunt limitate! Capacitate salinei este de 20 de părinți
****Sună & WhatsApp pentru achiziția biletelor: 0733 809 377
Favorite

Uite, mami, ce-am gătit - Green Eggs and Ham
2026-06-14 10:30 - 11:30 | Uite, mami, ce-am gătit, Bulevardul Pache Protopopescu 100, 030167 București, București, Sector 3, 030167, Romania
La cererea publicului mic dar important

Știți cartea aia în care personajul refuză cu înverșunare să mănânce ouă verzi cu șuncă — până când, în cele din urmă, le încearcă și îi plac? Duminică facem exact asta.

Citim Green Eggs and Ham împreună, și apoi intrăm în bucătărie să vedem cu ochii noștri cum arată ouăle când sunt cu adevărat verzi. Le gătim, le punem în farfurie și — cine știe — poate chiar le și mâncăm.

Duminică, 14 iunie, de la 10:30.
Copii de la 3 ani. 100 lei/copil.

Locuri limitate — înscrierile în DM.

Favorite

Lansarea jocului de cărți „Echipaj de Zbor” & Atelier de Aviație pentru Copii
2026-06-14 10:30 - 11:30 | Opera Comică pentru Copii, Calea Giulești 16, București 060276, București, Sector 6, 060276
Lansarea jocului de cărți „Echipaj de Zbor” & Atelier de Aviație pentru Copii (+3 ani)
Vă invităm pe 14 iunie, de la ora 10:30, la Opera Comică pentru Copii (scena exterioară), la un eveniment special dedicat micilor pasionați de aviație!
Evenimentul marchează lansarea jocului de cărți „Echipaj de Zbor” și include un atelier interactiv de aviație, alături de invitați speciali din domeniu, reprezentanți ai Școlii Superioare de Aviație Civilă.
Surprize pentru copii!
Copiii vor avea șansa de a câștiga, prin tragere la sorți, un zbor cadou cu avionul, oferit de Asociația Iubim Aviația.
În plus, copiii care vor deține jocul „Echipaj de Zbor” vor beneficia de un tur ghidat gratuit pentru a vizita impresionantul avion de parașutism amplasat pe acoperișul Operei Comice pentru Copii, o experiență unică pentru orice copil. Turul se va desfășura imediat după atelierul de aviație.
Participarea la eveniment este gratuită, însă locurile sunt limitate la 30 de participanți. Pentru rezervarea locului, vă rugăm să completați formularul de înscriere.
Important: Înscrierea la tombolă se realizează după achiziționarea jocului „Echipaj de Zbor”, care va putea fi cumpărat în cadrul evenimentului la un preț special de lansare.
Locație: Opera Comică pentru Copii – scena exterioară Data și ora: 14 iunie, ora 10:30
Vă așteptăm să descoperim împreună magia aviației, prin joacă, învățare și experiențe pe care copiii nu le vor uita!
Înscriere la atelierul gratuit https://docs.google.com/…/1FAIpQLSdjYxDuqhx…/viewform…

Favorite

HUMA @Șezătoarea cu copii | Atelier de basme | Mădălina Pavăl X TA illustration
2026-06-14 10:30 - 12:30 | HUMA, Strada Sfântul Ștefan 9, 030167 București, București, Sector 3, 030167, Romania
✨ Țară, țară, vrem POVEȘTI! ✨
Cum ar arăta un basm dacă ar fi spus de un copil?
Vă invităm la o șezătoare creativă, un atelier de basme. Pornim de la un basm tradițional românesc și îl privim prin ochii noștri. Îl ascultăm, îl descoperim, îl reinterpretăm și îi dăm noi înțelesuri, noi personaje.
Prin desen, joc și imaginație, cei mici își vor inventa propriile personaje, propriile aventuri și vor începe să construiască propriul basm.
Atelierul este o invitație la creativitate, exprimare liberă și apropiere de universul poveștilor care fac parte din patrimoniul nostru cultural.
🎬 Întindem o rolă mare de hârtie, fiecare copil își desenează cu propria imaginație povestea basmului, iar apoi creăm la scară mult mai mică o bucată de poveste reinterpretată, prin tehnici mixte, la alegerea fiecăruia.
La final, fiecare participant va pleca acasă cu creația sa (un personaj ilustrat, o bucată dintr-o carte creată de el, un colaj) – o poveste ilustrată născută din imaginația proprie și inspirată de magia basmelor românești.
__________________________________
Ne vedem duminică, 14 iunie și ne gândeam să petrecem 2 ore împreună începând cu ora 10:30.
Atelierul va avea loc la adresa Strada Sfântul Ștefan nr. 9
București, sector 2

Nr. de telefon: 0748 367874, 0722 236633
Vârstă recomandată: 5 ani +
Preț atelier: 200 RON
P.S. Ne dorim să ne petrecem timpul doar cu copiii, pentru a fructifica lucrul în echipă, concentrarea lor și interacțiunea cât mai blândă și apropiată cu fiecare din ei. Mulțumim!
Favorite

Teatrul Naţional pentru copii Abracadabra
2026-06-14 11:00 - 12:00 | Teatrul Național „Ion Luca Caragiale”, Bulevardul Nicolae Bălcescu 2, București 010051, București, Sector 1, 010051
Teatrul Naţional pentru Copii, proiect iniţiat de Fundaţia Abracadabra, condusă de actorul Marian Râlea, în parteneriat cu Teatrul Naţional din Bucureşti, este locul unde copiii urcă pe scenă şi devin eroii cei buni şi frumoşi ai basmelor. Ca într-o adevărată magie, « înarmaţi » cu doar câteva elemente de costum şi de decor, ei învaţă să-şi înfrângă teama şi să lupte vitejeşte cu duhurile rele, cu forţele cele întunecate din poveştile românilor, de ieri şi de azi.
Înarmaţi cu multă fantezie şi poftă de joc, dar şi cu o recuzită neaşteptată, urcând pe scenă şi învingându-şi teama, micuţilor actori li se oferă şansa ca, la capătul premierei să concureze pentru un rol special, erou de poveste. În lumea magică a teatrului şi a copilăriei, totul este permis. Poţi să lupţi cu forţele rele, ţinând în mână un balon pe post de sabie, şi să le învingi, pentru că la Teatrul Naţional pentru Copii Binele triumfă întotdeauna prin luptă dreaptă.
Fiind vorba numai despre spectacole interactive, copiii trebuie să ştie că există câte un rol pentru fiecare dintre ei şi, odată cu evoluţia poveştii, apare şi şansa de a fi învingător. De-a lungul stagiunii, toţi copiii vor urca pe scenă şi vor deveni Eroi în nemuritoarele basme ale românilor.

Favorite

Mirandolina
2026-06-14 11:00 - 12:00 | Opera Comică pentru Copii, Calea Giulești 16, București 060276, București, Sector 6, 060276
Mirandolina, Balet, + 3 ani, Sala Undergrant

Durata: 60 de minute
Descriere: Pregătește-te pentru o furtună de culoare și umor! Baletul „Mirandolina”, inspirat de „Hangița” lui Carlo Goldoni, vine din nou pe scena Operei Comice pentru Copii, cu povestea sa spumoasă despre dragoste și șiretenie. Trei pretendenți, fiecare mai comic și mai hotărât decât celălalt, se întrec în șiretlicuri pentru a cuceri inima fermecătoarei Mirandolina. Dar când orgoliile masculine se ciocnesc în dansuri acrobatice și gesturi grandilocvente, hangiţa noastră are propriul ei plan! Căci în jocul dragostei, când trei se luptă, adesea al patrulea câștigă… Delicatețea feminină ascunde o minte ascuțită, iar Mirandolina știe exact cum să-și joace cărțile în acest dans al seducției. Un spectacol în care tarantelele energice se împletesc cu momentele comice, iar costumele colorate și panglicile zburătoare completează perfect această sărbătoare vizuală. Vino să descoperi cine câștigă inima isteței hangițe într-un balet în care râsetele sunt la fel de multe ca și salturile, iar dragostea are propriul ei ritm nebunesc!

Favorite

ABC-ul Circului
2026-06-14 11:00 - 12:00 | Circul Metropolitan Bucuresti, Aleea Circului 15, București 021103, București, Sector 2, 021103
Lumea magică și misterioasă a circului este prezentată în spectacolul ABC-ul Circului
Circul este o imagine a unei lumi de vis, a unei lumi guvernată de acrobații, magie și zâmbete.
Uită de grijile cotidiene și vino la Circul Metropolitan București unde vei descoperi un univers aparte, plin de întâmplări fascinante.
AUDIENȚĂ GENERALĂ
Durata spectacol 70 minute
Copiii în vârstă de până la 2 ani beneficiază de gratuitate la intrare, dar fără loc asigurat în sala de spectacol(copiii vor fi ținuți în brațe de către părinți).
Favorite

Mica sirenă
2026-06-14 11:00 - 12:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
3 ani+
Povestea de la ŢĂNDĂRICĂ se apropie mai mult de propunerea filmului lui Disney, care transformă povestea lui Andersen în mod semnificativ, meditaţia asupra valorilor spirituale devenind o poveste convenţională în care eroina este răsplătită la final cu o căsnicie pământeană. Sirena lui Andersen este atrasă la suprafaţa apei de două impulsuri complementare, dar separabile totodată: iubirea romantică pentru un prinţ frumos şi dorinţa morală de a atinge nemurirea sufletului. Mica Sirenă suferă atunci când prinţul se căsătoreşte cu o altă fată pe care o crede salvatoarea lui. Ea se desprinde de mitul sirenelor, refuzând să îl ucidă pe prinţ, sacrificându-se pe sine şi iubirea ei şi rămâne pe veci prizoniera apelor.
În timpul spectacolului se folosesc lumini quartz.
Favorite

Povestea celor trei purceluși - Teatru de păpuși pentru copii
2026-06-14 11:00 - 12:00 | Muse Country Club, Strada Viilor 65A, Mogoșoaia 070000, București, Mogoșoaia, 070000, Romania
Un spectacol muzical plin de joacă, emoție și hohote de râs!
Nunu, Nini și Nana sunt trei purceluși veseli, năzdrăvani și tare pofticioși de joacă. Toată ziua se joacă, cântă și inventează jocuri noi… până când natura începe să se schimbe, frigul se apropie, iar prin pădure își face apariția temutul (dar foarte caraghiosul) Lup Lulu.
Nana, cea mai mică, dar și cea mai isteață dintre purceluși, înțelege că distracția e minunată, dar munca, grija și lucrul în echipă sunt la fel de importante. Frații ei nu sunt însă prea convinși… fiecare vrea propria căsuță, construită cât mai ușor și cât mai repede. Ce poate ieși din asta? Paie, crengi, cărămizi… și o mulțime de situații amuzante!
Cu cântece antrenante, personaje savuroase, replici care stârnesc râsul și multă interacțiune cu copiii din sală, povestea clasică a celor trei purceluși capătă o formă nouă, plină de energie și culoare. Iar Lupul Lulu? Nu este chiar atât de fioros pe cât se crede…
Un spectacol despre curaj, responsabilitate, spus pe înțelesul celor mici, dar savurat din plin și de cei mari.
Un final vesel, o lecție importantă și o invitație la cântat și joacă pentru toată sala – pentru că, până la urmă, poveștile frumoase se trăiesc cel mai bine împreună.
Spectacol de teatru de păpuși recomandat copiilor cu vârsta de peste 3 ani.
Durata: 45 minute
Un spectacol organizat în cadrul evenimentului cultural Caravana cu Spectacole @ Muse Country Club (Mogoșoaia, Str. Viilor nr. 65, Ilfov)
Powered by Caravana cu Spectacole
#caravanacuspectacole
Alte mențiuni:

Pentru copiii cu vârsta de peste 1 an se achită bilet. Se achită bilete atât pentru copii cât și pentru părinți
Vă rugăm să vă prezentați la locație cu 30 de minute înainte de începerea spectacolului pentru a vă ocupa locurile preferate.

Favorite

Atelier - Ce face un cartograf modern?
2026-06-14 11:00 - 12:30 | Muzeul Național al Hărților și Cărții Vechi, Strada Londra 39, București 011762, București, Sector 1, 011762
CE FACE UN CARTOGRAF MODERN? Aceasta este tema atelierului la care îi invităm pe #copiii cu vârsta 7 – 11 ani, duminică, 14 iunie 2026, ora 11:00, la Muzeul Hărților.

Atelierul face parte din seria Harta Viitorului: „CUM ÎI PREGĂTIM PE COPII PENTRU MESERIILE DE MÂINE?” susținută de Valea Magică Learning Hub, în colaborare cu muzeul nostru, ce se desfășoară pe parcursul întregului an 2026.

De data aceasta vom explora ce face cartograful modern și vom descoperi „Hărțile care spun povești”. Îl vom prezenta pe cartograf ca pe un povestitor al locurilor, un facilitator al înțelegerii lumii. Fie că este vorba de hărți vechi sau noi, cartograful le folosește pentru a explica fenomene cu ajutorul lor.

„Cum ar arăta harta lumii dacă am prezenta-o din perspectiva accesului oamenilor la apă potabilă?”, „Cum migrează oamenii la nivel mondial?”, „Cum se aude lumea dacă explorăm o hartă a sunetelor de pe întregul glob?”.

De asemenea, copiii vor avea ocazia să creeze propriile lor hărți tematice pornind de la interesele lor.

Pe parcursul atelierului vom vizita și expoziția temporară a cartografului contemporan, totodată un cunoscut fotograf, Miluță Flueraș, care a pregătit hărți ale orașelor din România pornind de la măsurători topografice realizate în ultimii 7 ani.

De ce va fi relevant un cartograf în viitor?

Cartografii sunt esențiali pentru viitor deoarece transformă cantitățile uriașe de date despre lume în hărți și informații care ajută oamenii, orașele și tehnologiile să ia decizii mai rapide și mai inteligente într-o lume aflată într-o schimbare accelerată.

_______

Locație: Muzeul Hărților, Str. Londra 39, sector 1, București

Dată: Duminică, 14 iunie, între orele 11-12.30

Taxă de participare: 75 RON, include materialele folosite și biletul de intrare la muzeu pentru copii, se achită în numerar la atelier

FORMULAR DE ÎNSCRIERE:

https://forms.gle/vhSU57eKJ6NPK4zo6

Contact și detalii: Valea Magică, roxana@valeamagica.com

Vă așteptăm cu drag!

Favorite

Joaca cu Lutul Fermecat Părinte-Copil
2026-06-14 11:00 - 13:00 | Made by you – ceramică pictată de tine, Strada Silvestru 57, București 020733, București, Sector 2, 20733
Create Memories Create Happiness!Vino împreună cu fiica /fiul tău la o experiență unică. Veți “lucra” cot la cot , veți învăța unul de la celălalt, va veți completa , ne veți bucura cu energia magică , incomensurabilă părinte -copil.14 iunie 11.00-13.00Trimite un mesaj privat pentru detalii/înregistrare. Locuri limitate!
Joaca cu lutul fermecat “Părinte-Copil”- Intalnirea este conceputa echipei invincibile părinte-copil ( mama -fiu/ fiică sau tată -fiu/fiica ) Veți “lucra” cot la cot , veți învăța unul de la celălalt, va veți completa , ne veți bucura cu energia magică , incomensurabilă părinte -copil.
Desfășurare : veți crea din lut câteva forme preferate apoi veți avea o experiență la roata olarului , va veți murdari cu lutul fermecat și veți crea amintiri de neuitat.
Costul este 250 lei echipa un părinte + un copil.
Produsele finite făurite și decorate se vor putea ridica de la atelier după ce sunt arse în cuptor iar ptr asta necesită timp ptr uscare , glazurare etc așadar timpul de predare este în jur de două săptămâni.
Trimite un mesaj privat pentru detalii/înregistrare. Locuri limitate!
Favorite

Matilda
2026-06-14 11:00 - 13:30, 2026-06-14 17:00 - 19:30 | Opera Comică pentru Copii, Calea Giulești 16, București 060276, București, Sector 6, 060276
Matilda, Musical, +7 ani, Sala Mare

Durata: 150 de minute
Matilda, the Musical este mai mult decât o simplă poveste; este o călătorie care te va inspira să crezi în tine și să-ți cunoști potențialul,chiar dacă pare imposibil. O fetiță extraordinară, cu o inteligență sclipitoare, Matilda este o cititoare avidă, cărţile oferindu-i forţa de a-şi schimba destinul. În pofida unei familii ostile, Matilda își descoperă puterile speciale și îşi folosește imaginația și curajul pentru a depăși cu succes toate obstacolele din calea sa.

Favorite

Atelier de lectură activă Fabularium
2026-06-14 11:30 - 12:30 | Librăria Humanitas de la Cişmigiu, Bulevardul Regina Elisabeta 38, București 050012, București, Sector 5, 050012
Despre această carte Radu Paraschivescu a spus că este „o carte săltăreață, jucăușă și amuzantă care îi invită pe cititori la curiozitate și iscodire. O carte a surprizelor și a micilor comori.”
Așadar, îi poftesc pe micii cititori curioși, DUMINICĂ, 14 IUNIE, de la 11:30 la Librăria Humanitas de la Cișmigiu, să ne punem pelerina de detectivi ai cărților și să aflăm de ce a fugit poemul din carte, cine este și ce a făcut ZUZA, dar mai ales, de ce (mai) citim, pentru cine și ce? Va fi un atelier plin de întrebări, presimt! Specialitatea lui Fabu!
Ce vom face:– vânătoare de indicii literare-lectura activă din recent lansată carte „Zuza sau povestea poemului care a fugit din carte” de Matei Vișniec– vom „asambla” un poem zburdalnic, cu multă curiozitate, folosind ingredientele oferite de autor în povestea poemului care a fugit din carte. Să sperăm că o să ne lovească și „inspirața” cu a denumit-o plastic Florin Bican.
Înscrieri:https://forms.gle/9zH6swUtvjUNW5GJA
Vârsta recomandată: 6+Preț atelier: 60 lei
#DămTareCititulCuVoceTare

Favorite

Atelier de Arhitectura : Casa mea de Poveste
2026-06-14 11:30 - 12:30 | Opera Comică pentru Copii, Calea Giulești 16, București 060276, București, Sector 6, 060276
Casa mea de poveste este un atelier creativ și aplicat, conceput pentru a dezvolta imaginația, creativitatea și gândirea spațială a copiilor, într-un mod distractiv și ușor de înțeles.
În cadrul atelierului, copiii sunt invitați să își imagineze propria casă de poveste — un loc creat după personalitatea, nevoile și visurile lor. Pornind de la idei, stiluri și lucrurile care le plac, cei mici învață cum să transforme imaginația în spații organizate și armonioase.
Pe parcursul atelierului, copiii vor descoperi:
• cum se organizează o casă și ce rol are fiecare spațiu
• ce este un plan simplificat al unei case și cum putem gândi camerele în funcție de activități și confort
• cum să își imagineze circulația dintre spații și relația dintre camere
• cum alegem culori, materiale si texturi care creează o anumită stare și personalitate a casei
Activitate practică:
Fiecare copil creează propria „Casă de poveste” pe o planșă creativă. Pe o parte va realiza planul simplificat al casei sale imaginare, iar pe cealaltă parte va construi stilul casei, folosind imagini, culori, texturi și elemente decorative care reflectă universul său creativ.
Favorite

Atelier de modelaj cu lut pentru copii - Formă și Zbor
2026-06-14 12:00 - 13:00, 2026-06-14 13:30 - 15:00 | MARe/Muzeul de Artă Recentă, Bulevardul Primăverii 15, București 011971, București, Sector 1, 011971
Trainer: Robert Boghiu, mediator culturalCumpără bilet (100 lei) >>https://tickets.mare.ro//?p=event&e=38471
În cadrul acestui atelier, ne vom inspira din lucrările lui Constantin Brâncuși, artist care a revoluționat sculptura modernă explorând esența formei, puritatea liniilor și relația profundă dintre material și spirit. Vom începe cu o scurtă plimbare în expoziție, unde vom observa cum volumele rigide se transformă în mișcare pură și cum ideea de zbor sau conexiune se ascunde în cele mai simple structuri geometrice.
În partea practică, vom realiza o lucrare tridimensională din plastilină, folosind tehnici fundamentale de modelaj, îmbinare și finisare a volumelor. Participanții vor experimenta cu forme organice, curbe fluide și texturi netede, construind structuri abstracte inspirate de esența zborului și de verticalitatea întâlnită în lucrările lui Brâncuși. Vom explora atât modelajul intuitiv, cât și simplificarea radicală a formei, transformând un simplu bloc de plastilină într-o lucrare expresivă, armonioasă și personală.
În cadrul atelierului, copiii vor învăța:*să controleze și să modeleze plastilina ca instrument flexibil de exprimare a volumului în spațiu;* să simplifice o imagine complexă din realitate (cum este o pasăre sau un chip) până la esența ei geometrică;* despre felul în care formele simple, fluide sau repetitive pot capta ideea de mișcare și infinit.
Cumpără bilet (100 lei) >>https://tickets.mare.ro//?p=event&e=38471

Favorite

AlgoBrix
2026-06-14 12:00 - 13:15 | Muzeul Național de Istorie Naturală „Grigore Antipa”, Şoseaua Pavel D. Kiseleff 1, București 011341, București, Sector 1, 011341
Muzeul Național de Istorie Naturală „Grigore Antipa” și e² Young Engineers vă invită să participați la un program educațional de succes!
AlgoBrix este un program educațional Young Engineers, în care copiii aprofundează noțiunile din fizică, matematică și inginerie mecanică, învățate anterior în cadrul atelierelor „Provocarea Lego”. AlgoBrix se concentrează pe găsirea de soluții în construirea de angrenaje și mecanisme complexe și pe explorarea aspectelor mecanice, matematice și fizice ale acestor mecanisme, având la bază lucrul în echipă.
Acest program a fost dezvoltat pentru copiii cu vârste cuprinse între 6 și 13 ani, iar durata unei lecții este de 75 minute.
Copiii își dezvoltă, printre altele, abilități motrice de finețe, gândirea creativă, precum și capacitatea de lucru în echipă și comunicare.
Nu în ultimul rând, acest program oferă oportunitatea copiilor care au absolvit programul educațional Provocarea LEGO să continue curricula e²Young Engineers.
Grupa de vârstă
Programul este destinat copiilor cu vârste cuprinse între 6 și 13 ani.
Perioada de desfășurare:
Atelierele se desfășoară duminica, în Sala Atelier a Muzeului Antipa, între orele 12:00 – 13:15.
Succesiunea modulelor este următoarea:
Modul VIII
24 mai – 14 iunie 2026
Tema 1 (24 mai 2026): Caruselul Vertigo – mecanismul multidirecțional
Tema 2 (31 mai 2026): Robotul Rube Goldberg – reacție in lanț, lucrul simultan a doi senzori
Tema 3 (7 iunie 2026): Avionul fără pilot – construcție complexă
Tema 4 (14 iunie 2026): Lecție liberă – construcție din imaginație, programare, înmânarea diplomelor de Tânăr Inginer – Algo Bricks.
Taxa de participare:
— Modulul – 300 lei/participant;
— Modulul – 550 lei/ doi frați;
— 1 ședință – 85 lei/participant;
— 1 ședință – 160 lei/ doi frați;
— 1 ședință – 220 lei/trei frați.
Înscrierea copiilor se face prin email la info@youngengineers.ro, la telefon 0742.102.633 sau completând formularul (https://antipa.ro/rezervari ), în limita locurilor disponibile.
După completarea formularului de rezervare (https://antipa.ro/rezervari ), veți primi un email de confirmare a rezervării locului, iar apoi veți putea achita online taxa de participare prin: https://antipa.bilet.ro/
Rezervarea fermă a locului se transmite doar după achitarea taxei de participare.
Pentru formarea unei grupe, este necesar un număr între 4 și 6 participanți.
Favorite

Laboratorul Fantastic
2026-06-14 12:00 - 13:30 | SmartyKids Timpuri Noi, Strada Verzișori 42, 040301 București, București, Sector 4, 040301, Romania
Ne apropiem de sfârșitul anului școlar… iar copiii merită o experiență care să le aducă bucurie, râsete și descoperire înainte de vacanța de vară.

Duminică transformăm curiozitatea într-o aventură plină de experimente spectaculoase și momente de „WOW!”

„Cum apare spuma asta dintr-o dată?!”
„Balonul chiar se umflă singur?!”
„Un mesaj invizibil?!”
„Slime-ul chiar îl pot lua acasă?”

Deschidem ușile Laboratorului Fantastic și vom experimenta: Spuma spiritușilor
Balonul înfuriat
Cerneala invizibilă
Slime transparent

4 experimente reale, joacă și știință pe înțelesul copiilor, exact cum trebuie începută vacanța de vară.

Duminică, 14 iunie
12:00 – 13:30
SmartyKids Timpuri Noi
Str. Verzișori nr. 42, Sector 4, București

Tarif: 125 lei
Reducere 20% pentru frați

Rezervări:
0770 568 235
0729 990 747

Locurile sunt limitate!

Favorite

Joaca în culori
2026-06-14 16:00 - 17:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
JOACA IN CULORI – ATELIER DE PICTURA SENZORIALA
Recomandat copiilor 0-3 ani
Durata: 40 min
Micuții #TICBEBE vor avea parte de un festin al culorilor unde imaginația nu are limite! În cadrul atelierului pregătit cu grija pentru copiii 0-3 ani, cei mici explorează universul vizual pictând liber cu pensule, bureți, mânuțe și texturi neașteptate, pe suprafețe variate care transformă joaca în artă. Este un spațiu sigur de descoperire, unde fiecare mic artist evoluează în propriul ritm, bucurându-se de conexiunea prețioasă cu părintele alături.
La final, urmele colorate de pe suporturile de lucru vor deveni amintiri vizuale ale unei experiențe senzoriale unice, plină de curaj și creativitate.
Bine de știut: În cadrul atelierului vom folosi culori și materiale artistice care pot păta. Vă rugăm să asigurați celor mici o ținută potrivită pentru activități creative (hăinuțe care se pot murdări).
Favorite

Club de lectură și nu doar atât: Epoca mea de aur, partea întâi (10-12 ani)
2026-06-14 16:00 - 18:00 | Librăria Humanitas de la Cişmigiu, Bulevardul Regina Elisabeta 38, București 050012, București, Sector 5, 050012
Părinți care le povestesc copiilor “de pe vremea lor”, cum era lumea fără telefoane inteligente, cu vacanțe la bunici desculți în iarbă, cu jocuri în fața blocului, cheia la gât și mers la iarbă verde la final de săptămână, avem o carte pentru voi! La Fanbook Club pornim într-o călătorie unde copilăria are gust de prăjituri făcute de bunica, de bomboane Bucuria și unde miroase a cărți răsfoite pe ascuns. 𝐃𝐮𝐦𝐢𝐧𝐢𝐜ă, 𝟏𝟒 𝐢𝐮𝐧𝐢𝐞, 𝐝𝐞 𝐥𝐚 𝐨𝐫𝐚 𝟏𝟔:𝟎𝟎, ne întâlnim la Librăria Humanitas de la Cișmigiu pentru o nouă ediție a clubului nostru de lectura. Vom discuta în jurul romanului grafic 𝐄𝐩𝐨𝐜𝐚 𝐦𝐞𝐚 𝐝𝐞 𝐚𝐮𝐫, partea întâi, de Daniel Horia. Îl vom cunoaște pe Dani, un băiețel de cinci ani care pare să aibă tot ce și-ar putea dori: părinți iubitori, bunici care îl răsfață, jucării, povești și aventuri. Dar, pe măsură ce povestea avansează, descoperim că lumea copilăriei ascunde și lucruri pe care cei mici nu le văd mereu. Vom vorbi despre puterea memoriei, despre cum desenele pot păstra emoțiile vii, și despre felul în care un roman grafic poate deveni o punte între generații. Copiii vor descoperi o lume diferită de a lor, iar părinții și bunicii s-ar putea să-și regăsească propriile amintiri. Întâlnirea va fi moderată de Ivona Munteanu și promite să fie un dialog despre copilărie, familie, memorie și magia poveștilor ilustrate, pentru copiii de 10 – 12 ani și pentru toți cei care cred că cele mai frumoase aventuri rămân cele pe care le purtăm cu noi toată viața.𝐃𝐞𝐭𝐚𝐥𝐢𝐢 𝐝𝐞 𝐜𝐚𝐫𝐞 𝐯𝐞𝐢 𝐚𝐯𝐞𝐚 𝐧𝐞𝐯𝐨𝐢𝐞: Data: 14 iunie 2026 Ora: 16:00 Locația: Librăria Humanitas de la Cișmigiu, București Invitat: Daniel Horia Cartea: „Epoca mea de aur, partea întâi” Recomandat copiilor cu vârsta între 10 și 12 ani

Favorite

Farul - Premieră
2026-06-14 18:00 - 19:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
1-4 ani
De unde și când încep călătoriile? Odată cu primii pași, odată cu dorința de a vedea ce se ascunde sub textura lumii, odată cu cel dintâi „De ce?”. De unde și încotro duc ele? Spectacolul „Farul” spune duioasa poveste a unei călătorii născute din jocul dintre lumină și întuneric, în care două personaje, ghidate de curiozitate, ajung să facă parte dintr-un univers în continuă transformare.
Prin explorare, acestea creează spații noi, în care mișcarea, lumina, umbrele și obiectele devin ele însele elemente din minunatul voiaj. Fiecare loc nou creat este încărcat cu semnificație, pentru că fiecare dintre ele are viața și personalitatea lui – casa, marea, noaptea, farul. Spațiul, în totalitatea lui, se construiește și se destramă continuu, iar cele două personaje sunt, pe rând, observatori și creatori ai lumii prin care trec.
Farul, deși o prezență discretă, care nu oprește vântul și nici marea nu o liniștește, se află în centrul acestui proces al devenirii. Este sinonim cu orientarea, cu încrederea, simbolizând siguranța care face posibilă explorarea și, prin urmare, călătoria. Este, nu în ultimul rând, o metaforă a creșterii și a drumului spre casă.
Construit ca o experiență senzorială pentru copiii între 1 și 4 ani, spectacolul aduce în prim-plan un univers poetic al luminii, umbrelor și transformării, în care privirea, mișcarea și sunetul sunt folosite ca mijloace de a descoperi lumea.
Favorite

Muzică și Teatru
2026-06-16 17:00 - 17:50 | MiMa Muzica, Calea Griviței 6, București 010701, București, Sector 1, 010701
Programul Muzică și teatru combină muzica, dansul ca limbaj corporal și limbajul verbal, accentul punându-se pe bucuria împărtășită a jocului, pe propriile reprezentări și pe exprimarea emoţiilor. Pe baza unei cărți ilustrate sau a unei povești, un actor păpușar și un muzician specializat în metodele active de predare a muzicii, ghidează copiii în dezvoltarea unui fir narativ folosind marionete, instrumente muzicale și diverse materiale a căror versatilitate stimulează imaginația și creativitatea.
Favorite

Atelier Mix: Storytelling, Senzorial & Artă
2026-06-16 17:30 - 18:30 | Ancora Hub, Strada Liliacului 90, Dragomirești-Deal 077096, București, Dragomirești-Deal, 077096, Romania
Tati, te rog, adu-mi luna de pe cer! (Grupa Baby, 2+ ani)

Atelier Mix: Storytelling, Senzorial & Artă –Părinte-Copil

Ce n-ar face un tată pentru copilul lui? În celebra carte a lui Eric Carle, un tată aduce o scară uriașă și urcă până la cer pentru a-i lua lunei măsura și a i-o aduce în dar fetiței sale.

Acest atelier este conceput special ca o experiență senzorială blândă și veselă, adaptată ritmului și curiozității copiilor de peste 2 ani.

Storytelling adaptat & Lectură vizuală: Descoperim împreună cartea plină de textură a lui Eric Carle. Ne uităm la imagini, mimăm urcatul pe o scară imaginară și aducem povestea la viață prin gesturi și sunete care îi captivează pe cei mici.

Explorare Senzorială & Magie Efervescentă: Lăsăm copiii să simtă texturi noi! Vom experimenta cu o bază specială, moale și sigură, pe care o vom picta cu culori vibrante. Folosind pipete mari (perfecte pentru mânuțele lor), vom picura „stropi magici” pentru a vedea cum luna noastră începe să facă spumă și să erupă într-un mod fascinant!

Artă pe Pânză (Muncă în echipă): Părinții și copiii fac echipă pentru a realiza un tablou nocturn. Cei mici vor întinde texturile și vor lipi stelele strălucitoare, iar împreună vom monta o scară simbolică exact ca în ilustrațiile reale ale proiectului.

DETALII DE PE RADARUL NOSTRU:
• Când: Marți, ora 17:30
• Vârsta recomandată: Grupa Baby (2+ ani)
• Unde: Ancora Hub (Str. Liliacului 90, Dragomirești Deal)
• Preț: 60 lei / atelier parinte + copil (toate materialele senzoriale incluse pentru echipă)

Locurile în racheta noastră sunt libere! Rezervă o experiență unică pentru tine și copilul tău: 0761 50 20 83 (sau mesaj în privat).

Favorite
